נבואה בדיעבד

נבואה בדיעבד או נבואה למפרע (בלטינית: Vaticinium ex eventu, או post eventum, מילולית: "נבואה מתוך אירוע" או "אחרי האירוע") היא מונח בהיסטוריוגרפיה המתאר נבואה שנכתבת למפרע, לאחר התרחשות האירועים המתוארים בה. בנבואה בדיעבד מתקבל הרושם של תחזית מדויקת שניתנה בעבר וצפתה את העתיד לבוא, בעוד בפועל התחזית נכתבה רק בדיעבד, לאחר האירועים.

 דוגמאות 

במחקר ביקורת המקרא עלו טענות על נבואות מקראיות שנכתבו בדיעבד או עם התרחשות האירועים המתוארים. אחת הטענות היא שחלקו השני של ספר דניאל הוא ספר פסאודואפיגרפי, ונכתב כנבואה בדיעבד בתקופת מרד החשמונאים, בסביבות שנת 165 – 164 לפנה"ס.לורנס ווילס, הרקע המוביל לחנוכה בספר דניאל, באתר התורה

טענה דומה עלתה בקשר לחיבור המדרש פרקי דרבי אליעזר שחזה לכאורה את עליית האסלאם ("ישמעאל") והכיבוש הערבי בארץ ישראל. יום-טוב ליפמן צונץ שיער שהספר התחבר בין תחילת המאה השמינית לאמצעה. זאת לפי  כאשר אחד מהם הוא בניית כיפת הסלע שאירעה בסוף המאה ה-7, ולפי חישוב הקץ המובא בספר ומכוון לשנת 729.י.ל. צונץ הדרשות בישראל מוסד ביאליק 1974 הערות 23–29 לפרק ששה-עשר עמ' 420.

ספר הזוהר גם הוא מיוחס לרבי שמעון בר יוחאי שחי במאה ה-2, אך לדעת החוקרים התחבר לקראת סוף המאה ה-13. הספר מכיל תחזיות כביכול עתידיות על שעבוד בני ישמעאל (=כיבושי האסלאם, שאירעו במאה ה-7 והלאה). בנוסף, ספר תיקוני הזוהר שהתחבר לפי ההשערה במאה ה-14 מנבא לכאורה שבאחרית הימים יתגלה ספר הזוהר ויתפרסם. לפי אותו חיבור עצמו, חישוב הקץ מתבצע למאה ה-14.

לפי רוב החוקרים, נבואת ישו על חורבן בית המקדש השני שניתנה באפוקליפסה הסינופטית נכתבה בדיעבד רק לאחר אירועי החורבן. נבואה זו שימשה את המחקר כדי לתארך את ספרי הבשורות לאחר שנת 70 לספירה.Gregory A. Boyd, Cynic Sage or Son of God?: Recovering the Real Jesus in an Age of Revisionist Replies עמ' 238

 ראו גם 
 נבואה המזימה את עצמה
 נבואה המגשימה את עצמה

 הערות שוליים 

קטגוריה:ביקורת המקרא
קטגוריה:פסאודואפיגרפיה
קטגוריה:מילים וביטויים בלטינית